मुझे एहसास है शहीद हेमंत करकरे के इस दुनिया से चले जाने का। आंतकवाद के विरूद्ध वह जो जंग लड़ रहे थे और जिन चहरों को बेनक़ाब कर रहे थे, वह कोई साधारण काम नहीं था। उन्हें अपनी मृत्यु से कुछ घंटे पूर्व ही जान से मारने की धमकियां मिल रही थीं। यह सब कुछ आॅन-रिकार्ड है। मैंने भी अपने पिछले सिलसिलेवार लेख ‘‘मुसलमानाने हिन्द.... माज़ी, हाल और मुस्तक़बिल???’’ की 100वीं क़िस्त ‘‘करकरे की शहादत को सलाम’’ में विस्तार से ऐसी सभी घटनाओं का उल्लेख किया है। सुनील जोशी की मृत्यु के मायने भी समझता हूं मैं कि अपनी ही लगाई आग के अपने दामन तक पहुचने से पहले ही उन्हें अपनों की सांसों को रोक लेने में कोई संकोच नहीं होता। फिर भी मैं लिख रहा हूं, कभी किसी के हवाले से और कभी इन्द्रेश के हवाले से, यह जानते हुए भी कि इन्द्रेश का नाम आने पर संघ परिवार ने किस प्रकार का हंगामा मचाया था और मुझे याद है सुदर्शन का वह वाक्य भी, जिसका सांकेतिक उल्लेख मैंने अपने कल के लेख में भी किया था। वह सभी आरोप जो आज भी नेट पर बिखरे पड़े हैं, उन सबको भूला नहीं हूं मैं, फिर भी यह लिखना आवश्यक है कि इन्द्रेश 31 अक्टूबर 2005 को गुजराती समाज के गेस्ट हाउस के कमरा नं. 26 में हुई उस गुप्त बैठक को बकवास क़रार दे सकते हैं, 800 पृष्ठों के आरोपपत्र के 22वें पृष्ठ पर अपने नाम को मनगढं़त ठहरा सकते हैं, परन्तु इस समाचार पर क्या कहेंगे, जिसका रहस्योद्घाटन शहीद हेमंत करकरे ने अपने जीवन में ही कर्नल पुरोहित के गिरफ्तार किए जाने के बाद उसके हवाले से किया थाः